आज के दौर में अगर कोई ग़ैर-दलित अगर दलित चेतना से जुड़कर लिखता है तो पाठकों की नज़र में वह अपने आत्मकथ्य से विमुख हो रहा होता है। लेखन के स्तर पर यह मुश्किल काम है, लेकिन असंभव कतई नहीं है। ऐसे प्रयासों की सराहना होनी चाहिए, लेकिन दलित अस्मिता उन्हें पीछे धकेल देती है। हिंदी के सन्दर्भ में दांते का यह कथन कि एक लेखक हमेशा अपनी आत्मकथा लिखता है, उसकी अस्मिता पर भी लागू होने लगा है। इससे हिंदी समुदाय और इसके साहित्य को क्षति पहुँचती है।